पाएं अपने शहर की ताज़ा ख़बरें और फ्री ई-पेपरडाउनलोड करें
टोंक में कोरोना मरीजों के लिए आ रहे ऑक्सीजन गैस के संकट को दूर करने के लिए अब एक नया प्लांट लगाया जाएगा। सांसद सुखबीर सिंह जौनापुरिया ने शनिवार को कलेक्टर से कोरोना की स्थितियों और मौजूदा व्यवस्था की जानकारी लेने के दौरान यह बात कही। उन्होंने बताया कि इस प्लांट पर करीब डेढ़ करोड़ रुपए खर्ज होगा। इसमें सांसद कोटे सहित जनप्रतिनियों से पैसा लिया जाएगा।
सांसद जौनापुरिया जिला प्रमुख सहित भाजपा पदाधिकारियों के साथ कलेक्टर चिन्मयी गोपाल से मिले। जिले में कोरोना के लिए प्रशासन की ओर से की जा रही व्यवस्थाओं का जायजा मांगा और दो दिन पहले 64 मरीजों को डिस्चार्ज करने के मामले को लेकर भी कलेक्टर से जानकारी प्राप्त की। सांसद ने बताया कि उन्होंने अपने कोटे से ऑक्सीजन कंसंट्रेटर लगाने के लिए करीब 17 लाख रुपए की अनुशंसा की है। इससे कन्संट्रेटर लगाए जा सकेंगे।
कोरोना व्यवस्था पर ली अधिकारियों की बैठक
सांसद ने कलेक्टर को जिले में संचालित लगभग 21 निजी अस्पताल भी ऑक्सीजन की व्यवस्था बनाए रखने और कोविड प्रबंधन समिति में ज्यादा से ज्यादा डॉक्टरों को शामिल करने के लिए भी कहा। इससे पहले जौनापुरिया ने सुबह सांसद निवास पर भाजपा पदाधिकारियों के साथ कोरोना महामारी की रोकथाम व उचित उपचार व्यवस्था को लेकर बैठक की।
इसमें रूडिप की ओर से शहर में चल रहे विकास कार्यो में अनियमितता देखकर सम्बन्धित अधिकारियों को कार्य सुचारू करवाने के लिए निर्देशित किया। उनके साथ जिला प्रमुख सरोज बंसल, टोडा मालपुरा विधायक कन्हैयालाल चौधरी, भाजपा जिलाध्यक्ष राजेन्द्र पराणा, जिला उपाध्यक्ष बेणी प्रसाद जैन, जिला महामंत्री विष्णु शर्मा, प्रभु बाडोलिया, पूर्व सभापति लक्ष्मी देवी जैन, नरेश बंसल, महिला मोर्चा महामंत्री नीलिमा सिंह आमेरा, युवा भाजपा नेता विनायक जैन आदि मौजूद रहे। इसके बाद सांसद ने पूर्व जिलाध्यक्ष गणेश माहूर की पुत्रवधू के निधन पर उनके निवास पहुंचकर शोक संतृप्त परिजनों को सांत्वना दी।
आयुष्मान भारत योजना का नाम बदला, आरोप
देश की कांग्रेस सरकार पर आयुष्मान भारत योजना का नाम बदलकर आमजन को गुमराह करने का आरोप लगाया। उन्होंने कहा कि इस योजना के लिए केन्द्र सरकार ने पर्याप्त बजट दिया है। वहीं पूर्व मुख्यमंत्री वसुंधरा राजे की महत्वाकांक्षी भामाशाह स्वास्थ्य बीमा योजना को बेहतर संचालन के बावजूद उसे जन आधार का नाम दे दिया। सांसद ने सआदत अस्पताल पीएमओ से मिलकर अस्पताल की व्यवस्थाओं का जायजा लेकर गंभीर रोगियों का प्राथमिकता के साथ उपचार करने की बात कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva awa_Deva hin_Deva zho_Hant eng_Latn